paragraph_text: Sama strojarnica se nalazi u blizini magistralnog puta M16, između Prozora i Jablanice, a akumulacija (Ramsko jezero) se nalazi u kotlini Gornja Rama pored grada Prozora. Ispitivanja na terenu su počela 1947., a radovi na brani počinju 28. siječnja 1966. Radove su izvodile tvrtke: "Geoistraga", "Energoinvest" te "Hidrogradnja" iz Sarajeva, "Geotehnika" i "Rade Končar" iz Zagreba, "Konstruktor" Split, "Tunelogradnja" Beograd, "Litostroj" Ljubljana, "Metalna" Maribor, "Hidromontaža" Maribor, kao i čitav niz drugih poduzeća. U pogon je puštena 1968.